alibayram/wikipedia-40-langs huggingface dataset:
Olaszország himnusza

Az olasz himnusz, azaz az Inno di Mameli, Inno della Nazione zenéjét Michele Novarro írta 1847-ben Goffredo Mameli, egy fiatal költő versére. A dal Mameli himnuszaként is ismert 1861-től, amikor Itália egy néppé kezdett egyesülni. A himnusz eredetileg a Savoyai-ház indulója volt, hivatalos olasz himnusz csak 1946-ban, a köztársaság kikiáltásakor lett. Szövege Firenze, Genova, a lombardiai városok és az észak-olasz tartományok Ausztria elleni, valamint Szicília franciák elleni függetlenségi harcaira – a „szicíliai vecsernyére” – emlékeztet. A zene az olasz egység dalaként hamar népszerű lett az egész félszigeten.

Michele Novaro (1822–1885) – Goffredo Mameli (1827–1849):

A teljes olasz szöveg 
Mameli himnusza

Fratelli d’Italia,
l’Italia s’è desta,
dell'elmo di Scipio
S'è cinta la testa.
Dov'è la vittoria?!
Le porga la chioma,
ché schiava di Roma
Iddio la creò.

Stringiamci a coorte,siam pronti alla morte
siam pronti alla mortel’Italia chiamò.

Noi siamo da secoli
calpesti, derisi
perché non siam Popolo
perché siam divisi
raccolgaci un’unica
bandiera, una speme:
di fonderci insieme
già l'ora suonò.

Uniamoci, amiamoci,
l’unione e l’amore
rivelano ai popoli
le vie del Signore;
giuriamo far libero
il suolo natio:
uniti per Dio,
chi vincer ci può!?

Stringiamci a coorte,siam pronti alla morte
siam pronti alla mortel’Italia chiamò.

Dall’Alpi a Sicilia
dovunque è Legnano,
ogn’uom di Ferruccio
ha il core, ha la mano,
i bimbi d’Italia
si chiaman Balilla,
il suon d’ogni squilla
i Vespri suonò.

Son giunchi che piegano
le spade vendute:
ah l’aquila d’Austria
le penne ha perdute;
il sangue d’Italia
bevé, col Cosacco
il sangue polacco:
ma il cor le bruciò

Stringiamci a coorte,siam pronti alla morte
siam pronti alla mortel’Italia chiamò.

A teljes szöveg magyarul 
Mameli himnusza

Olaszok, testvérek, 
Itália serken, 
Scipio sisakját 
felcsatolja menten. 
Győzelem istennő, 
Róma szép rabnője – 
koszorút e főre! 
fényes a haja! 

Közénk áll, ki bátor, 
s halállal se számol, 
halállal se számol, 
ha hívja hazánk!Már századok óta  
élünk csúffá téve, 
mert még nép se voltunk, 
oldott volt a kéve. 
Egy remény tekint most 
közös lobogóra, 
ütött ím az óra 
egyesülni ma! 

Egyesüljetek mind 
szeretetbe', népek: 
ez az egyetlen út 
Isten útja néktek. 
Esküszünk, szabad léssz, 
hon! nézd fegyverünket: 
le nem győz bennünket 
senki már soha! 

Közénk áll, ki bátor, 
s halállal se számol, 
halállal se számol, 
ha hívja hazánk!

Havas Alpesektől 
le Sziciliáig 
minden Legnanóvá 
s Ferruccióvá válik; 
Balilla támad fel 
minden gyermekünkben – 
s kongat mindenünnen 
Vecsernyénk zaja. 

Mit zsoldos elejtett, 
szégyen jár a vasnak, 
tolla már kihullott 
a kétfejü sasnak. 
Olasznak, lengyelnek 
vérét soká nyelte, 
kozákkal vedelte: 
így volt – valaha! 

Közénk áll, ki bátor, 
s halállal se számol, 
halállal se számol, 
ha hívja hazánk!''

Külső hivatkozások 
 Az elnöki honlapról 
 Az olasz himnusz

Nemzeti himnuszok
Himnusz
Enyingi kistérség

Az Enyingi kistérség kistérség Fejér megyében, központja Enying.

Települései 
 Dég
 Enying
 Kisláng
 Lajoskomárom
 Lepsény
 Mátyásdomb
 Mezőkomárom
 Mezőszentgyörgy
 Szabadhídvég

Fekvése

Története

Nevezetességei

További információk

Magyarország kistérségei
Mexikó himnusza

A Mexikói nemzeti himnusz (Himno Nacional Mexicano) Antonio López de Santa Anna tábornok felhívására született. Szükségét érezte, hogy egy igazi hazafias dal legyen az ország nemzeti himnusza. Felhívását 1853. november 12-én egy irodalmi újságban tette közzé. A kiírt irodalmi pályázatot a San Luis Potosí állambeli Francisco Bocanegra költő, a zenei pályázatot Jaime Nunó Roca katalán zeneszerző nyerte el. A himnusz próbákon először Santiago de Querétaróban hangzott el, első hivatalos előadására 1854. szeptember 15-én a Mexikói Nemzeti Színházban került sor.

A spanyol szöveg 

(Az eredeti szöveg tíz versszakból áll; a mai hivatalos teljes változatban csak az I., V., VI. és X., a rövidített hivatalos változatban pedig csak az I. és a X. versszakot éneklik.)

A refrén és két versszak magyar szövege 

Refrén
Mexikóiak, a csatakiáltásra 
A kardot tartsátok, és a zablát;
S rengjen a közepén a föld 
Az ágyúk dörgése alatt. 
S rengjen a közepén a föld 
Az ágyúk dörgése alatt.

I.
Homlokod békével legyen övezve, ó haza
A béke arkangyalának koszorújával,
Mert a menny lesz örök sorsod, 
Mely az Úr ujjával írattatott.
De ha egy idegen ellenség 
Talpával megszentségteleníti földed, 
Gondolj arra, oh, szeretett haza, hogy
Az ég minden fiában egy katonát adott.

V.
Harcra, harcra szüntelen az ellen, 
Ki meggyalázza a haza dicsőségét! 
Harcra, harcra! Zászlóinkat 
a hazafiak vérével itassátok át! 
Harcra, harcra! Hegyen és völgyön 
a szörnyű ágyúk dörögjenek 
és hangjuk nemesen visszhangozza 
A kiáltást: Egység! Szabadság!

Jegyzetek

Források 
 A mexikói himnusz hivatalos oldala – Secretaría de Gobernación (Miniszterelnöki Hivatal)
 Mexikói Nemzeti Szimfonikus Zenekar és ifjúsági kórus: Mexikói nemzeti himnusz

Kapcsolódó szócikkek
Zacatecas-induló („a második mexikói himnusz”)

Mexiko
Himnusz
Chrétien de Troyes

Chrétien de Troyes (cc1140 – cc1190) francia költő, a középkori regény (roman) műfajának egyik legjelentősebb alakja, a Grál-költészet egyik képviselője.

Élete 
Élettörténetéről igen keveset tudunk: 1160 és 1181 között Troyes-ban élt, valószínűleg Mária champagne-i grófnő szolgálatában (az ő megrendelésére készült A Kordé Lovagja); 1182-ben talán Elzászi Fülöphöz, Flandria grófjához szegődik (neki ajánlja A Grál Meséjét).

Két szerelmi dal mellett öt regényt tulajdonítanak neki.

Ő maga a Cligès elején felsorolja addigi műveit: az Érec és Énide-et (Erec et Enide), egy elveszett Ovidius-fordítást és egy szintén nem ismert „Márk királyról és a Szőke Izoldáról” szóló művet. Esetleg ő írta az Angliai Vilmos című regényt is (legalábbis ennek szerzője szintén Chrétiennek nevezi magát). Részben ő szerezte a Perceval le Gallois-t (az első kilencezer sort), mely Elzászi Fülöp megrendelésére készült, valamikor 1181 után.

A korai középkori regények egyik fő jellegzetessége volt, hogy szerzőik történeti műveket, históriákat jelöltek meg forrásukként. Chrétien nem bizonygatja forrásai hitelességét: vagy nem is említi, vagy jelentéktelennek mondja őket (Érec). Elbeszélései középpontjában a főszereplő sorsa áll, melynek háttere, az arthuri világ elveszti történeti jellegét, mitikussá válik.

Erec et Enide című műve szolgált később Hartmann von Aue Erec című regényének mintájául.

Művei 
 Tristan et Iseult
 Érec és Énide (1170 körül)
 Cligès (1176 körül)
 Yvain ou le Chevalier au lion (1177-1181); Az Oroszlános Lovag (Yvain)
 Lancelot ou le Chevalier de la charrette (1177-1181); A Kordé lovagja (Lancelot) Utolsó ezer sorát Chrétien útmutatásai alapján Godefroi de Lagny készítette.
 Perceval ou le Roman du Graal (1182-1190 között, befejezetlen); A Grál meséje (Perceval)

Magyarul 
Az Oroszlános Lovag (Yvain); ford. Vajda András, előszó Szabics Imre; Eötvös, Bp., 1998 (Eötvös klasszikusok)
Lancelot, a Kordé Lovagja; ford. Vaskó Péter, utószó, jegyz. Sashegyi Gábor; Palimpszeszt Kulturális Alapítvány, Bp., 1999; Prae Kiadó, Bp., 2020
Erec és Enide; ford. Rajnavölgyi Géza; Eötvös, Bp., 2011 (Eötvös klasszikusok)
 Perceval avagy a Grál meséje; ford. Vaskó Péter; Prae Kiadó, Bp. , 2023

Jegyzetek

Források 
 Perlesvaus Egyes források a Perceval folytatásának is tekintik.
 Részlet A Grál regéjéből, Lackfi János fordításában (Palimpszeszt 7. szám)
 Részlet a Lancelot-ból, Vaskó Péter fordításában (Palimpszeszt 7. szám)
 Az Oroszlános Lovag (Yvain). Ford. Vajda András. Budapest, Eötvös József könyvkiadó, 1998. 
 Lancelot, a Kordé Lovagja. Ford. Vaskó Péter, az utószót írta és a jegyzeteket összeáll. Sashegyi Gábor. Budapest, Palimpszeszt Kulturális Alapítvány, 1999 
 Erec és Enide. Ford. Rajnavölgyi Géza. Budapest, Eötvös József Könyvkiadó, 2011. 
 Michel Stanesco – Michel Zink: A középkori regény története az európai irodalomban, Budapest, Palimpszeszt Kulturális Alapítvány, 2000. 
 Background Information on Chrétien de Troyes's Le Chevalier de la Charrette 

Középkori francia költők, írók
1140-ben született személyek
1190-ben elhunyt személyek
Viking-program

A Viking-program keretében a NASA két űrszondát indított a Marsra. Mindkét szonda egy keringő és egy leszállóegységből állt. Ezek a leszállóegységek voltak az elsők, amelyek méréseket végeztek a bolygó felszínén. Több évig működtek. Ezalatt a keringő egységek felvételeket készítettek a Mars körüli pályáról és a felszín térképezését végezték, de vizsgálták a bolygó két kis holdját is. A Viking űrszondákat a NASA Jet Propulsion Laboratory-ban fejlesztették ki. Működésüket részletesen bemutatta Carl Sagan a Cosmos című filmsorozatának 5. részében.

A két Viking lander által végzett biológiai vizsgálatok nem mutattak ki mikroorganizmusokat a Marson található talajban.

Lásd még 
Mars-kutatás

Külső hivatkozások

Magyar oldalak 
 A Viking űrszondák
 A Viking nem volt elég érzékeny, 2003. november 12.
 Vikingek a Marson: 30 éve landolt a Viking-1 1. rész 2. rész

Külföldi oldalak 
 Viking Lander Images
 Viking Image Atlas of Mars
 Viking Mission to Mars
 Center for Mars Exploration

Viking-program
Pioneer Venus-program

A Pioneer Venus-program a NASA Pioneer-programjának a kiterjesztése volt, amelynek keretében vizsgálták a Vénusz légkörét és környezetét. A program két szondáját a Kennedy Űrközpontból indították Atlas–Centaur rakétával.

Pioneer Venus szondák
(zárójelben az indítás dátuma)
 Pioneer Venus Orbiter – Pioneer-12, Pioneer Venus-1 (1978. május 20.);
 Pioneer Venus Multiprobe – Pioneer-13, Pioneer Venus-2 (1978. augusztus 8.);

Külső hivatkozások 

Pioneer-program
Bolygókutató programok
Harmony (modul)

A Harmony (korábban Node–2) a Nemzetközi Űrállomás egyik összekötő modulja, amelyet a NASA és az Európai Űrügynökség (ESA) 1997-es egyezménye alapján az olasz Alenia Spazio cég tervezett meg és gyártott le.

2007. október 23-án indították el az Nemzetközi Űrállomáshoz (ISS) a Discovery űrrepülőgép STS–120 jelű küldetésével, ahol a Destiny modulra csatlakoztatták. Hozzá csatlakoznak a következő egységek: Columbus kutatómodul (2008 február), Kibo kutatómodul (JEM) (2008 június), az MPLM teherszállító modulok és az űrrepülőgépek a PMA–2 dokkolóegységen keresztül. 2003 nyarától a Kennedy Űrközpontban készítették fel az indításra. A Harmony az űrállomás amerikai részének utolsó eleme.

A Harmony (harmónia) nevet egy amerikai iskolai esszépályázaton választották.

Adatok 
 Tömeg: 13,6 tonna;
 Hosszúság: 7,2 méter;
 Átmérő: 4,4 méter;
 Belső tér 75,5 m3

További információk 
 European Space Agency's Node 2 Web Site
 ISS Assembly: U.S. Node 2 (NASA) 
 STS-120 to Deliver Harmony Node to ISS 
 Thales Alenia Space

A Nemzetközi Űrállomás részegységei
AsiaSat-3

Az AsiaSat-3 kínai távközlési műholdat 1997. december 24-én indították, de nem állt megfelelő pályára. Ezért egy manővert hajtott végre a Hold mellett, és végül használható pályán kötött ki.

Adatok
 Tömeg: 2534 kg (üzemanyag nélkül);
 Szélesség: 4 méter;
 Szélesség kifeszített napelemtáblákkal: 26.2 méter;

További információk 
 AsiaSat 3 az NSSDC honlapján

Távközlési műholdak
Ercsi kistérség

Az Ercsi kistérség kistérség Fejér megyében, központja: Ercsi.

Települései

Fekvése 

A Duna vonalától Válig ér el. Északon Pest megye, délen az Adonyi kistérség, északnyugaton a Bicskei kistérség határolja.

Története 
2007-ben Kajászó az Ercsi kistérségből átkerült a Bicskei kistérségbe.

Nevezetességei 

Ercsi: Római katolikus templom

Ercsi: Petőfi szobor

Ercsi: Eötvös József Emlékmúzeum

Ercsi: Eötvös József kápolna és obeliszk

Ercsi: Nepomuki Szent János szobor

Martonvásár: Brunszvik-kastély

Martonvásár: Óvoda múzeum

Martonvásár: Beethoven múzeum

Baracska: Vörösmarty Mihály emlékműve

Baracska: Börtön

Tordas: Sajnovics-kastély

Gyúró: Római katolikus templom

Ráckeresztúr: Drogterápiás otthon

Magyarország kistérségei
Gárdonyi kistérség

A Gárdonyi kistérség kistérség Fejér megyében, központja Gárdony.

Települései

Fekvése 

A Gárdonyi kistérség Fejér megye keleti részén található, a Mezőföld északi határán. A kistérségben található a Velencei-tó és a Velencei-hegység.
A kistérség fontosabb közútjai a 7-es főút és az M7-es autópálya. A kistérséget két vasútvonal érinti: a  Budapest–Martonvásár–Székesfehérvár-vasútvonal valamint a Pusztaszabolcs–Székesfehérvár-vasútvonal.

Története 
2007-ben került át Vereb a Székesfehérvári kistérségből a Gárdonyi kistérségbe.

Nevezetességei 
 Velencei-tó
 Velencei-hegység
 Angelika-forrás
 Szintezési ősjegy (Nadap)
 Gárdonyi Géza Emlékház
 A pákozdi csata és a Don-kanyarban elesett katonák emlékműve (Pákozd)
 Pákozdi bronzkori földvár maradványai
 Sukorói arborétum
 Zichyújfalui Zichy-kastély

Programjai 
A Gárdonyi Kistérségben illetve a Velencei-tó környékén szerveződő programok gyűjtőhelye az interneten a LakeVelence portál.

Jegyzetek

Külső hivatkozások 
 Hivatalos honlap
 Gárdonyi kistérség – kistérségi helyzetkép, VÁTI, 2006
 LakeVelence.com
 Gárdony Város Önkormányzatának Honlapja

Gardonyi
Sárbogárdi kistérség

A Sárbogárdi kistérség kistérség Fejér megyében, központja Sárbogárd.

Települései

Fekvése

Története

Nevezetességei

Kapcsolódó szócikkek 
Sárbogárdi járás

További információk
 Sárbogárd
Helyi televízió: Mosoly TV és Bogárdi TV.
Helyi újság, nyomda: Sárréti Híd és a Bogárd és Vidéke.

Sarbogardi
Székesfehérvári kistérség

A Székesfehérvári kistérség kistérség Fejér megyében, központja: Székesfehérvár.

Települései

Fekvése

Története
Bakonykúti 2007-ben került át a Móri kistérségből a Székesfehérvári kistérségbe.Vereb 2007-ben került át  a Székesfehérvári kistérségből a Gárdonyi kistérségbe.

Nevezetességei

Múzeumok, kiállítások

 Lovasberény – Lenke Galéria (Vaszary János u. 17.)
 Szabadbattyán – Kula (gótikus lakótorony)

Hivatkozások

Jegyzetek

Magyarország kistérségei
Székesfehérvár
Csornai kistérség

A Csornai kistérség egy kistérség volt Győr-Moson-Sopron megyében, központja Csorna volt. 2014-ben a többi kistérséggel együtt megszűnt.

Települései

Fekvése

Története

Nevezetességei

További információk

Magyarország kistérségei
Csorna
Celldömölki kistérség

A Celldömölki kistérség kistérség Vas megyében, központja: Celldömölk. 28 település alkotja, ebből kettő város (Celldömölk) és (Jánosháza). A 2010-es adatok alapján területe 474,13 km², népessége 24583 fő. Vas megye harmadik legnagyobb területű és harmadik legnépesebb kistérsége.

Települései

Fekvése 
 Kemenesalja
 Kemeneshát
 Marcal-medence

Története 
Az 1950-es megyerendezés alkalmával Egyházaskesző, Kemeneshőgyész, Kemenesszentpéter, Magyargencs és Várkesző községeket elcsatolták a celldömölki járásból. A kistérség lényegében megegyezik az akkor kialakított járással.

Nevezetességei 
 Sághegyi Tájvédelmi Körzet

Borgáta
 Termálfürdő

Celldömölk
 Római katolikus plébániatemplom, kálvária és bencés kolostor
 Romtemplom (XIII. századi bencés templom maradványai)
 Ság hegyi múzeum (a hegy természeti világát, hely- és kultúrtörténetét mutatja be, valamint itt őrzik az egyik Eötvös-ingát)
 Vulkán Gyógy- és Élményfürdő

Csönge
 Weöres Sándor emlékház

Duka
 Dukai Takách Judit sírhelye

Egyházashetye
 Berzsenyi Dániel szülőháza, ma emlékmúzeum

Jánosháza
 Erdődy várkastély (Erdődy-Choron kastély)

Kemenesmagasi
 a Berzsenyi család kriptája

Kemenesmihályfa
 Vidos kastély

Kemenessömjén
 Berzsenyi Dániel egykori présháza
 Berzsenyi kastély

Kissomlyó
 Királykő emlékhely

Mesteri
 Termálfürdő

Nagysimonyi
 I. világháborús hadifogolytemető

Ostffyasszonyfa
 Pannónia-Ring

Pápoc
 Havas Boldogasszony kápolna

Tokorcs
 AeroSág Repülőtér

Vönöck
 Karácsony kastély

Vallás 
A 2001-es népszámlálás adatai szerint a kistérség 26 782 lakosának túlnyomó többsége, 24 834 fő (92,7%) a három legnagyobb keresztény felekezethez tartozónak vallja magát, ez az adat 21,9%-kal haladja meg az országos átlagot. Ebből római katolikusnak 16 197 (60,5%), evangélikusnak 7960 (29,7%), reformátusnak 677 (2,5%) vallotta magát. Tehát az országos átlaghoz viszonyítva a kistérségben kiemelkedően magas az evangélikusok aránya és nagyobb a római katolikusoké is, de jóval kisebb a reformátusoké és a görögkatolikusoké. Az országos adatokhoz képest sokkal kevesebben jelölték meg magukat nem vallásosként vagy tagadták meg a válaszadást. A 28 település közül 19 római katolikus többségű (köztük a legnépesebb települések is), 9 pedig evangélikus többségű. Ez utóbbiak főként a kistérség északi részén csoportosulnak.

Nemzeti és etnikai kisebbségek 
A kistérségben két cigány kisebbségi önkormányzat működik Celldömölkön és Jánosházán.

További információk 
 Kemenesalja és a Marcalmente honlapja

Jegyzetek

Kapcsolódó szócikkek 

Magyarország kistérségei
Aszódi kistérség

Az Aszódi kistérség kistérség volt Pest megyében, központja Aszód volt.

Települései

Fekvése

Története

Lakónépesség alakulása

További információk 

Magyarország kistérségei
Aszód
Budaörsi kistérség

Budaörsi kistérség: kistérség volt Pest megyében, Budaörs székhellyel, szerepét 2013-ban a Budakeszi járás vette át.

Települései

Története 
2007-ben Budakeszi, Budajenő, Páty és Telki a Pilisvörösvári kistérségből a Budaörsi kistérségbe kerültek, míg ugyanattól az évtől Érd, Százhalombatta, Diósd és Tárnok a Budaörsiből kiválva az új Érdi kistérséget alkotják.

Fekvése

Lakónépesség alakulása

Gazdaság 

2005-ben a KSH 32 adatból összeállított rangsora alapján a legfejlettebb kistérség Magyarországon. Így az egy lakosra jutó szja (221 000 Ft, e tekintben Budapest mögött második), az egy lakosra jutó iparűzési adó (120 900 HUF), reg munkanélküliségi ráta (1,7%), az ezer lakosra jutó vállalkozások száma 152, az ezer lakosra jutó évi vendégéjszakák száma 1023 volt 2005-ben.

További információk 

 KSH Területi statisztikai évkönyv 2005, id.: HVG 2007 nov 3.

Magyarország kistérségei
Budaörs
Ceglédi kistérség

A Ceglédi kistérség kistérség Pest megyében, központja: Cegléd.

Települései

Fekvése 
Pest megye délkeleti részén helyezkedik el.

Története

Lakónépesség alakulása

További információk 

Magyarország kistérségei
Győri kistérség

A Győri kistérség kistérség Győr-Moson-Sopron megyében, központja: Győr.

Települései

Fekvése

Története

Nevezetességei

Külső hivatkozások

Gyo~ri
Teleki László tér

A Teleki László tér (gyakran: Teleki tér) Budapest VIII. kerületének, a Józsefvárosnak egyik tere. 
A Fiumei út, a Karácsony Sándor utca és a Dobozi utca határolja, áthalad rajta a Népszínház utca.

Története
Az 1850-es évek városrendezése során alakították ki, eredeti neve Baromvásár tér volt. 1874-től viseli Teleki László nevét. 1897-től itt volt a budapesti használtcikkpiac (a fénykorában napi tízezer látogatót fogadó Tangó), melyet 1950-ben az Ecseri úti Mária Valéria-telepre, majd 1964-ben a Nagykőrösi útra költöztettek. A két világháború között a munkanélküli alkalmi munkások gyülekező, munkakereső helye (kubikosbörze) volt, amit napjainkban a Széll Kálmán tér vett át.

Az 1950-es évek óta élelmiszerpiac működött itt, nagyobb felújítás azóta nem történt. 2011 augusztusában bezárták és lebontották. A telket, amin a piac üzemelt, a Józsefvárosi Önkormányzat felosztotta, 1800 m²-en a Lidl áruháza és parkolója áll, s az áruház mellett építendő épületben kap helyet a piac is.

Nincs kitéve a turisták érdeklődésének, viszont a magyar irodalom és film révén romantikus érzelmek veszik körül. Nevezték már Méltóságos gróf Teleki térnek; „a Teleki tér: Atlantisz” – mondta Bereményi Géza, akinek szinte egész Eldorádó c. filmje ezen a helyen játszódik. Itt lakott Mándy Iván író, „az ezerszer áldott Józsefvárosban” (Fejes Endre).

A második világháborút megelőzően elsősorban az ószeres piacon dolgozó zsidó kiskereskedők a téren és környékén számos (közel húszat) imaházat, tanházat tartottak fenn. Ezek közül mára csak a 22-es szám alatt található ortodox zsinagóga működik.

A Teleki tér a szegényromantika színhelye volt régen. 

A tér 2014-es átépítésekor gyepszőnyeget raktak le és gyermekjátszóteret létesítettek, köztéri szobrokat helyeztek el.

Képgaléria

Jegyzetek

Budapest VIII. kerületének utcái és terei
Budapest terei
Pillér

A pillér sokszög vagy kör keresztmetszetű, teher alátámasztására szolgáló építőelem.

Épületpillér 

Formája szerint létezik négyszögű, sokszögű, hengeralakú.

Az oszlop henger alakú (körkeresztmetszetű) pillér. Azonban az oszlop meghatározása nem egységes az építészeti szakirodalomban. Egyes szerzők egyszerűen minden körkeresztmetszetű pillért oszlopnak neveznek, mások csak azokat, amelyeknek van sudarasodása (entasis), megint mások csak a klasszikus oszloprendek valamelyikének megfelelő méretarányokkal rendelkező hengerpilléreket nevezik oszlopnak, az ennél arányaiban vastagabbakat vagy vékonyabbakat nem. A látszatra több, egymással összekötött oszlopból álló pillért pillérkötegnek, pillérnyalábnak nevezzük.

A támpillér a középkori, különösen a gótikus építészetben a falak (esetenként pillérek) oldalirányú megtámasztására szolgált. Tömege sokkal nagyobb  az oszlopénál, ezért alkalmas volt a  boltívekről és boltozatokról a pillérekre vagy falakra átadódó teher vízszintes (oldalirányú) összetevőjének ellensúlyozására.

A pillér részeinek elnevezése hasonlít az oszlopéra: pillérlábazat, pillértörzs és pillérfej. De a többi pillérnél az ilyen elnevezések jóval szabadabban használhatóak, mint az oszlopnál.

Nagy tömegük miatt ritkán monolitok a pillérek. Többnyire kváderekből vagy téglákból falazzák, illetve cementből öntik őket.

Hídpillér 

A hidak szerkezetének a partok között esetleg szükséges köztes alátámasztására szolgál. Ellentétben a hídfővel, amely a hídszerkezet végeit támasztja alá.

A hídpillér készülhet kőből, fából vagy vasból. A fából és vasból készülteket jármoknak is nevezik. Fából készült hídpilléreket csak fahidakhoz alkalmaznak. A kőből készült hídpillért, ha nincs kitéve a zajló jégnek, hosszas négyszög alaprajzzal, lefelé szélesedve szokták építeni. Ha ellen kell állnia a jégnek, akkor legalább a legmagasabb vízszintig félkör vagy csúcsíves alaprajzú előfejekkel látják el.

Lásd még 
 Pilaszter

Források 
A Pallas nagy lexikona

Épületszerkezeti elemek
Tékes

Tékes () község Baranya vármegyében, a Hegyháti járásban.

Fekvése 
A Baranyai-hegyháton fekvő zsáktelepülés Dombóvártól mintegy 9, Komlótól 15 kilométerre. Erdőkkel övezett csendes falu. Közigazgatási területén áthalad a Mecsekjánosi-Vásárosdombó közti 6546-os út, de lakott területe vonatkozásában zsáktelepülésnek tekinthető, mivel oda csak az előbbi útból délnyugat felé kiágazó 65 177-es út vezet.

Története 
 Első írásos említése 1510-ben történt Thelkes néven, ekkor a Tolna vármegyei Anyavárhoz tartozott.
 A 18. században a király Esterházy Pálnak adományozta a falu. Részben ennek hatására az 1700-as évek végén német telepesek költöztek a faluba.
 A második világháború után a német származású lakosok egy részét kitelepítették.

Közélete

Polgármesterei
 1990–1994: Pörnecz Gábor (független)
 1994–1998: Pörnecz Gábor (független)
 1998–2002: Pörnecz Gábor (független)
 2002–2006: Máté Gábor (független)
 2006–2010: Máté Gábor (független)
 2010–2014: Máté Gábor (független)
 2014–2019: Máté Gábor (független)
 2019-től: Máté Gábor (független)

A településen a 2002. október 20-án megtartott önkormányzati választás érdekessége volt, hogy az országos átlagot jóval meghaladó számú, összesen 7 polgármesterjelölt indult. Ilyen nagy számú jelöltre abban az évben az egész országban csak 24 település lakói szavazhattak, ennél több (8 vagy 10) aspiránsra pedig hét másik településen volt példa.

A népesség alakulása 
A helyi önkormányzat adatai szerint:

A település népességének változása:

 
A 2011-es népszámlálás során a lakosok 95,4%-a magyarnak, 21,8% cigánynak, 0,4% lengyelnek, 1,7% németnek mondta magát (4,6% nem nyilatkozott; a kettős identitások miatt a végösszeg nagyobb lehet 100%-nál). A vallási megoszlás a következő volt: római katolikus 51,5%, evangélikus 6,3%, református 0,4%, felekezeten kívüli 23,8% (16,7% nem nyilatkozott).

Nevezetességei 

 evangélikus templom
 római katolikus templom

Önkormányzat címe 
 7381 Tékes, Petőfi u. 55.

Jegyzetek

Külső hivatkozások 
 a Dunántúli Napló cikke

Kapcsolódó szócikkek

Tekes
Baranya vármegye települései
Gardénia (keresztnév)

A Gardénia női név, mely az azonos nevű dísznövény nevéből lett alkotva, ami viszont Garden angol botanikusról kapta a nevét. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 május 10. 
 december 9.

Híres Gardéniák

Jegyzetek

Magyar keresztnevek (G)
Női keresztnevek (G)
Angol eredetű magyar női keresztnevek
Irodalmi névadási eredetű magyar női keresztnevek
Gordon (keresztnév)

A Gordon kelta → skót → angol eredetű férfinév, jelentése: nagy domb. Feltehetően a női párja a Gordána.


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 május 10.

Híres Gordonok

 Bajnai Gordon magyar politikus, korábban miniszterelnök
 Gordon Banks angol világbajnok kapus
 Gordon Brown, az Egyesült Királyság miniszterelnöke
 Gordon Freeman elméleti fizikus, a Half-Life-sorozat kitalált főszereplője.
 Gordon Ramsay mesterszakács
 Gordon Shumway Alf valódi neve az Alf című tévésorozatban és egyéb Alf-történetekben.

Jegyzetek

Magyar keresztnevek (G)
Férfikeresztnevek (G)
Kelta eredetű magyar férfikeresztnevek
Gordána

A Gordána szláv eredetű női név, feltehetően a Gordon férfinév női változata. Jelentése: büszke, méltóságteljes. Leggyakrabban Horvátországban, Szerbiában, Montenegróban, Észak-Macedóniában, Szlovéniában, Bosznia-Hercegovinában előforduló név.



Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 május 10.

Híres Gordánák

 Gordana Baric, ausztráliai gyeptekejátékos
 Gordana Boban (sz. 1967), boszniai színésznő
 Gordana Bogojević (sz. 1974 - died 2009), szerb kosárlabdázó
 Gordana Božinovska (sz. 1965), szerb énekesnő
 Gordana Čomić (sz. 1958), szerb politikus
 Gordana Đilas (sz. 1958), szerb költő
 Gordana Gadžić (sz. 1955), szerb színésznő
 Gordana Grubin (sz. 1972), szerb kosárlabdázó
 Gordana Jankuloska (sz. 1975), észak-macedóniai politikus
 Gordana Jurčan (sz. 1971), horvát röplabdázó
 Gordana Kamenarović (sz. 1958), szerb színésznő
 Gordana Knezević (sz. 1950), szerb újságíró
 Gordana Komadina (sz. 1976), horvát kosárlabdázó
 Gordana Kuić (sz. 1942), szerb novellaíró
 Gordana Matic, horvát-amerikai matematikus
 Gordana Matković (sz. 1960), szerb politikus
 Gordana Perkučin (sz. 1962), szerb asztalitenisz-játékos
 Gordana Suša (sz. 1946), szerb újságíró
 Gordana Tomić (sz. 1990), boszniai modell
 Gordana Marinković (sz. 1974), szerb énekesnő
 Gordana Turuk (sz. 1974), horvát felmenőkkel rendelkező szlovák művész
 Gordana Vunjak-Novakovic, szerb-amerikai orvosbiológiai mérnök

Jegyzetek 

Magyar keresztnevek (G)
Női keresztnevek (G)
Vitatott eredetű magyar női keresztnevek
Kelta eredetű magyar női keresztnevek
Jávorka

A Jávorka női név újkori szóalkotás, mely a jávor (juharfa) szóból származik. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 február 24. 
 május 10.

Híres Jávorkák

Jegyzetek

Magyar keresztnevek (J)
Női keresztnevek (J)
Magyar eredetű magyar női keresztnevek
Sarabande

Sarabande: lassú, hármas lüktetésű, eredetileg spanyol tánc, a barokk szvitek része.

Valószínű, hogy a mórok és az arabok honosították meg Spanyolországban, és onnan került át Franciaországba és Itáliába is. A franciák kiváltképpen megkedvelték és színpadon is meghonosították, mint a balletek egyik kiegészítő részét. A szvitekben általában a harmadik tételként hangzik el, az élénkebb tempójú courante után.

Nevét egy Zarabanda nevű táncosnőre is vissza szokták vezetni, aki egy régi spanyol forrás szerint, «kicsapongó táncaival több bajt hozott az országra, mint a háború». A 16. század végén Cervantes és Shakespeare is említik. Eredetileg erotikus jellegű tánc volt, mely azonban később mind előkelőbbé és méltóságteljesebbé alakult át; rendszerint szóló-táncosnő adta elő.

Ismertetőjelei:
 3/2-es vagy 3/4-es ütemmutató,
 nehéz, összekötött hangok az ütem második felében,
 a frazeálás általában nyolcütemes egységekben történik,
 a kezdés kivételével a frázisok felütéssel kezdődnek.

Régi táncok
Komolyzenei műfajok
Barokk zene
Zenei stílusok
Siciliano

Siciliano vagy siciliana olyan zenemű neve, mely gyöngéd, behízelgő pasztorálszerű dallamossággal tűnik ki, és a szicíliai népdalok énekmodorára, táncritmusára támaszkodik. Rokon a régi „pásztori” kompozíciókkal, így a piffero nevű olasz népies karácsonyi játékok zenéjével, valószínűleg abból is fejlődött.
Ez egy karakterisztikus szonáta- vagy versenymű tételforma a barokk korból. Néha későbbi stílusokban, például a kora klasszikában is lehet vele találkozni (Mozart: Zongoraverseny No. 13. III. tétel)

Főbb ismertetőjegyei:
 Szeretetteljes, ám fájdalmas melódia,
 6/8-os vagy 12/8-os ütemmutató, ringatózó ritmus. A frazeálás 3/8-onként történik, emellett gyakoriak a szinkópák.

Források
 Pándi Marianne: Hangverseny-kalauz II. Versenyművek (Zeneműkiadó, 1973) 71.

Régi táncok
Komolyzenei műfajok
Zenei stílusok
Gigue

A gigue (ejtsd: dzsig) vagy giga eredetileg gyors, élénk népi tánc, amely a barokk szvitek, szonáták tételei része lett. Az operákban általában mint balettbetét szerepelt, igen élénk mozdulatokkal és derült zenei hangulattal. 

A gigue általában páros, de páratlan (három részes) hangcsoportokra oszló ütemnemben fordul elő, például 12/8 vagy 4/4-es ütemben triolás zöngecsoporttal. Vannak 12/16-os vagy 24/16-os beosztásúak is. A gigue-et a kutatók az angol „jig” vagy „jigg”, esetleg „chique” nevű táncból eredeztetik, aminek az átkomponált formáját angol virginalisták tették népszerűvé. Angliából a 17. században terjedt el Európában. Közép-Európában a század közepén kezdte alkalmazni Froberger, Rieckh és Chambonniers. 

A barokk szvitek stílizált tánctételeként általában az utolsó tételként szerepel, ily módon Bach, Händel és Telemann szvitjeiben is gyakori tétel. Händel általában 12/8-os, Bach pedig 4/4-es vagy 4/2-es ütemmutatót használt, míg Christoph Willibald Gluck balettzenéinél 6/8-os ütemű gigue is található. Nyolcadértékű hangjegynél kisebb nem igen fordul elő, kivéve, ha a második vagy a kezdő két nyolcad tizenhatodra fel nem oszlik.

Létezett gigue nevű vonós hangszer is, amelynek hátlapja gömbölyded, ellentétben a violával, a hangszer rezonáló szekrénye sonkára emlékeztető formájú volt, innen az elnevezése (gigue=sonka). Ugyanakkor a gigue hangszerként már a 13. században is ismert volt, így nevezték a franciák a német fidulát, feltételezések szerint innen eredhet a Geige – hegedű német elnevezése.

Média
 J. S. Bach: d-moll partita – Gigue, Jasha Heifetz előadásában
 J. S. Bach III. Zenekari szvit, D dúr, BWV 1068: – Gigue, Magyar Rádió Szimfonikus Zenekara, vez. lehel György

Jegyzetek

Források 
 Szabolcsi Bence, Tóth Aladár: Zenei lexikon 2. Zeneműkiadó, Budapest, 1965. "Gigue" II. k. 45. old.

Régi táncok
Komolyzenei műfajok
Barokk zene
Balett
Zenei stílusok
Alla breve

Az alla breve (olasz) zenei szakkifejezés, mely a 2/2-es, 4/2-es vagy 1/2-es (=nagy alla breve) ütemmutatót jelöli. A breve rövidet jelent, és ezért az alla breve egy viszonylag gyors tempót jelöl. Jelölése a jobb oldalon látható.

Kb. 1700 óta létezik.

Zenei kifejezésmódok
Jób (keresztnév)

A Jób a héber eredetű Hijjob névből származik, ami egy ősi szemita névből ered, aminek a jelentése bizonytalan, talán hol az apa? 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 május 10.

Híres Jóbok
 Jób, bibliai személy 
 Jób, esztergomi érsek (1200 körül, lásd még: esztergomi érsekek listája)

Hasonló nevűek 
 Joáb, Zeruja fia: bibliai szereplő, Dávid király unokaöccse, hadvezére

Jegyzetek

Magyar keresztnevek (J)
Férfikeresztnevek (J)
Héber eredetű magyar férfikeresztnevek
Koridon

A Koridon görög eredetű férfinév, jelentése: búbos pacsirta. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 május 10.

Híres Koridonok

Jegyzetek

Magyar keresztnevek (K)
Férfikeresztnevek (K)
Görög eredetű magyar férfikeresztnevek
Miranda (keresztnév)

A Miranda latin eredetű női név, jelentése: csodálatraméltó. 


Rokon nevek 
 Mirandella: a Miranda olasz becéző továbbképzése. 
 Mirandola: a Miranda olasz becéző továbbképzése. 
 Mirandolína: a Miranda olasz becéző továbbképzése.
 Mirea:<ref
name="anya"/> a Miranda újabb alakváltozata.

Gyakorisága 
Az 1990-es években a Miranda, Mirandella, Mirandola és a Mirandolína egyaránt szórványos név, a 2000-es években nem szerepelnek a 100 leggyakoribb női név között.

Névnapok 
Miranda
 május 10. 
Mirandella, Mirandola, Mirandolína
 május 11.

Híres Mirandák, Mirandolák, Mirandellák, Mirandolínák és Mireák 
 Miranda Richardson angol színésznő
 Miranda Cosgrove   amerikai színésznő, énekesnő
 Miranda Otto amerikai színésznő

Jegyzetek 

Magyar keresztnevek (M)
Női keresztnevek (M)
Latin eredetű magyar női keresztnevek
Az Európai Unió tagállamai

A 2020-as évek elején az Európai Unió (EU) 27 tagállamból áll, amelyek aláírták az unió szerződéseit, és ezáltal osztoznak a tagsággal járó kiváltságokban és kötelezettségekben.

Tagállamok 

A Brexit óta – amelynek során az Egyesült Királyság kivált – 27 tagállama van Európa gazdasági-politikai egyesülésének, az Európai Uniónak. Zárójelben a csatlakozás éve.
  (1995)
  (alapító tag: 1952/58)
  (2007)
  (2004)
  (2004)
  (1973)
  (2004)
  (1995)
  (alapító tag: 1952/58)
  (1981)
  (alapító tag: 1952/58)
  (2013)
  (1973)
  (2004)
  (2004)
  (2004)
  (alapító tag: 1952/58)
  (2004)
  (2004)
  (alapító tag: 1952/58)
  (alapító tag: 1952/58)
  (1986)
  (2007)
  (1986)
  (1995)
  (2004)
  (2004)

Tagjelölt országok 
A következő országok nyújtottak be jelentkezési kérelmet:
  (→ Törökország csatlakozása az EU-hoz)
 
  (→ Szerbia csatlakozása az EU-hoz)
 
 
  (→ Ukrajna csatlakozása az EU-hoz)

Potenciális tagjelöltek 
A potenciális tagjelölt országok még nem teljesítik az uniós tagsággal járó követelményeket.
  
 Grúzia

Korábbi tagállamok 
  (1973–2020) (Az ország kilépésével kapcsolatban lásd: Brexit)

Nem tagállamok 
Államok, melyek nem az EU tagországai, de az EFTA tagjai, amelyek szabadkereskedelmi szerződésben állnak az EU országaival is:

A tagállamok összehasonlítva 
A tagállamok összehasonlítva, rendezhető táblázatban:

Jegyzetek

További információk 

 Az EU országai, térképekkel
 Pillanatkép az európai uniós tagjelölt országokról  – In: Statisztikai Tükör, 2014/24. szám, 2014. március 11.

Kapcsolódó szócikkek 
 Különleges tagállami területek, külbirtokok és kapcsolatuk az EU-val

Tagallamai
Országlisták
 *
Közigazgatási listák (Európa)
Rubber Soul

Rubber Soul a címe a Beatles 1965-ben megjelent albumának, amit 7 hét alatt vettek fel, hogy időben kikerülhessen a karácsonyi vásárra és amely mind kritikai, mind anyagi értelemben nagyon sikeres volt.

Eredeti hangzásukhoz képest művészileg már sokat fejlődtek és a lemez minden számát a zenekar tagjai írták. Új hangszereket használtak (például a szitárt a "Norwegian Wood (This Bird Has Flown)"-ban) és tisztán kivehető más kortárs művészek – mint Bob Dylan – hatása. A dalszövegek egyre érettebbek és más témák is megjelennek a romantikus szerelem mellett. A férfi-nő kapcsolat leírása árnyaltabb, gyakran negatív hangvételű. A "Norwegian Wood" az énekes és egy nő találkozásának kétértelmű bemutatása, a "You Won't See Me" lányalakja éretlen és makacsul elutasító a szerzővel szemben, az "I'm Looking Through You"-ban pedig nem bánik vele „rendesen”. A „lány” olyan valakire utal, aki „megaláz a barátok előtt” és a "Run For Your Life" még homályos, életveszélyesnek tűnő fenyegetést tartalmaz.

A lemez 1965. december 11-étől számítva 42 hétig szerepelt a brit slágerlistán és karácsonyra átvette a Beatles előző albumának, a Help!-nek a listavezető helyét, ahol aztán nyolc hétig tartotta magát. Könnyűzenei klasszikussá vált – 1987. május 9-én három hétre ismét a lista vezető helyére került, majd tíz évvel később megint visszatért.

1988-ban a Q magazin olvasóinak szavazása alapján minden idők 40. legjobb albuma; 2003-ban a VH1 zenei csatornán a 6. helyre került, míg a Rolling Stone magazin az 5. helyre rangsorolta. Szerepel az 1001 lemez, amit hallanod kell, mielőtt meghalsz című könyvben.

Az album dalai

Az amerikai kiadás 
A Rubber Soul az Egyesült Államokban három nappal a brit kiadás után jelent meg és karácsonytól kezdve 59 hétig szerepelt a slágerlistán, ebből 1966. január 8-ától számítva hat hétig az első helyen. Kilenc nap alatt 1,2 millió példányban kelt el és mai napig több, mint négy milliót vásároltak belőle az Egyesült Államokban.

Mint a többi Sgt. Pepper előtti Beatles albumnál, a Rubber Soul esetében is különbözött a brit és az amerikai kiadás. Az amerikai Rubber Soul némileg „folk-rock” jelleget öltött, köszönhetően az I've Just Seen a Face és az It's Only Love, brit Help!-ről idetett számoknak és az ütmesebb Drive My Car, Nowhere Man, If I Needed Someone, és What Goes On kihagyásának. Ezek később a hírhedt "Yesterday" … and Today lemezen kaptak helyet.

Források 
 Az album dalszövegei

The Beatles-albumok
1965 nagylemezei
A Billboard 200 lista első helyezettjei
Rockalbumok
A UK Albums Chart listavezetői
Az ausztrál albumlista első helyezettjei
396



Események

Nyugat- és Keletrómai Birodalom
Arcadius és Honorius császárokat választják consulnak.
Rufinus meggyilkolása után Eutropius eunuch és Aelia Eudoxia császárné veszi át a konstantinápolyi udvar irányítását a 19 éves Arcadius császár helyett.
A fellázadt gót sereg Alarik vezetésével átkel a Thermopülai-szoroson és Görögországot dúlja. Kifosztják Korinthoszt, Argoszt és Spártát, feldúlják az eleusziszi szentélyt. A nyugatrómai sereg parancsnoka, Stilicho régens Itáliából áthajózott csapatokkal megakadályozza, hogy a gótok Epirusnál északabbra jussanak. Stilicho Galliában frank és alemann zsoldosokat toboroz hogy feltöltse megfogyatkozott hadseregét. 
Stilicho engedélyezi, hogy a markomannok egy része Fritigil királynő vezetésével letelepedjen Pannóniában. Fritigil megkeresztelkedik.

Kína
Hsziao-vu császár részegen tesz egy megjegyzést, hogy lecseréli kedvenc ágyasát, Csangot egy fiatalabb nőre. Csang aznap éjszaka egy takaróval megfojtja a császárt. A trónt Hsziao-vu 14 éves fia, a szellemileg elmaradott Sze-ma Te-cung örökli, aki az An uralkodói nevet veszi fel.   
Hadjárat közben megbetegszik és meghal Murong Csuj, a hszienpej Kései Jen állam alapítója. Utóda negyedik fia, Murong Pao.

Születések 
Petronius Maximus, nyugatrómai császár

Halálozások
Csin Hsziao-vu-ti, a Keleti Csin dinasztia császára
Murong Csuj, Kései Jen állam császára

Kapcsolódó cikkek
Államok vezetőinek listája 396-ban

Fordítás 

4. század
395



Események

Római Birodalom
Anicius Hermogenianus Olybriust és Anicius Probinust választják consulnak.
Theodosius császár Mediolanumban súlyosan megbetegszik és január 17-én, 48 éves korában meghal. A birodalom immár véglegesen két részre oszlik, a keleti felét a 17 éves Arcadius , a nyugatit pedig a 10 éves Honorius örökli. 
Honorius fő tanácsadója a vandál származású hadvezér, Stilicho; Arcadiusé Flavius Rufinus, praefectus praetorio (gyakorlatilag főminiszter). Rufinus úgy tervezi hogy az ifjú Arcadiushoz adja a lányát, de sürgősen Antiochiába kell utaznia. Eközben riválisa, Eutropius eunuch bemutatja Aelia Eudoxiát a császárnak, aki beleszeret a lányba és feleségül veszi. Theodosius hét éves lányát, Galla Placidiát Stilicho házában neveltetik. 
A római szolgálatban álló Alarik fellázad és kikiáltja magát a vizigótok királyának. Stilicho és Arcadius a Görögországot dúló gótok ellen vonulnak, de Rufinus (aki Stilicho riválisa) ráveszi Arcadiust, hogy vonja vissza a saját csapatait, így Stilicho sem vállalja az összecsapást Alarikkal. 
November 27-én gót zsoldosok meggyilkolják Rufinust. 
Az év nyarán nagy hun sereg tör be a keleti tartományokba a Kaukázuson keresztül és feldúlják Örményországot és Kappadókiát. Az év végén a befagyott Dunán átkelve másik hun sereg tör be Moesiába és Trákiába.  
Augustinust Hippo Regius püspökévé választják.

Halálozások
 január 17. – I. Theodosius római császár (* 347)
 november 27. – Rufinus, római politikus
Alexandriai Szent Makariosz, egyiptomi remete

Kapcsolódó cikkek
Államok vezetőinek listája 395-ben

Fordítás 

4. század
397



Események

Nyugat- és Keletrómai Birodalom
A keleti Flavius Caesariust és a nyugati Nonius Atticust választják consulnak.
Stilicho csapdába ejti a Peloponnészoszi-félszigeten az ott fosztogató Alarikot és vizigótjait, de egy összecsapást követően azok kijutnak a csapdából és észak felé menekülnek (egyes történetírók szerint Stilicho szándékosan engedte el őket).  
A keletrómai kormányzatot irányító Eutropius kiűzi a Kis-Ázsiát fosztogató hunokat és az állam ellenségének nyilvánítja Stilichót, mert Alarikot üldözve az ő engedélye nélkül lépett a keletrómai birodalom területére. 
Honorius nyugatrómai császár Rómában betiltja a barbár stílusú öltözéket (nadrág, cipő, állatbőrök, hosszú haj).
Nektariosz halálát követően Aranyszájú Szt. Jánost választják Konstantinápoly pátriárkájává. 
Hippói Szt. Ágoston megkezdi Vallomások (Confessiones) c. önéletrajzi művének írását.
A karthágói zsinat megerősíti a 393-ban elfogadott bibliai kánont. 
Megalapítják a Mor Gabriel kolostort, a szíriai ortodox egyház legrégebbi kolostorát.

Kína
A hszienpej Kései Liang állam megtámadja Nyugati Csint, de súlyos vereséget szenved. A hatalom meggyengülését kihasználva helyi kormányzók kikiáltják a függetlenségüket és megalakul Északi és Déli Liang.

Halálozások 
 április 4. – Ambrosius, Mediolanum püspöke
 november 8. – Szent Márton, tours-i püspök

Kapcsolódó cikkek
Államok vezetőinek listája 397-ben

Fordítás 

4. század
398



Események

Nyugat- és Keletrómai Birodalom
Honorius császárt (nyugaton) és Flavius Eutychianust (keleten) választják consulnak. 
Gildo, Africa provincia kormányzója (comes-e) Eutropius konstantinápolyi főminiszter felbujtására fellázad Honorius császár ellen és átáll a Keletrómai Birodalomhoz, ezzel elvágva Róma gabonaellátását. Honorius régense, Stilicho Gildo öccsét, Mascezelt küldi ellene, aki gyors győzelmet arat. Gildo elmenekül, majd felakasztja magát. Mascezel visszatér Itáliába, ahol Stilicho parancsára kísérői vízbe fojtják. 
Honorius császár feleségül veszi Stilicho lányát, Mariát. 
Eutropius diadalmenetet tart a hunok felett aratott győzelméért.
Eutropius békét köt a vizigót Alarikkal és kinevezi őt Illyricum provincia katonai fővezérévé (magister militum).

Kína
Kései Jen állam császárát, Murong Paót meggyilkolja a rokona, Lan Han és elbitorolja a trónját. Legyilkoltatja a Murong-klán szinte valamennyi tagját, de vejét, Murong Senget (Murong Pao fiát) életben hagyja. Egy lakoma során teljesen lerészegedik és Murong Seng kihasználva az alkalmat megöli Lan Hant és császárrá kiáltja ki magát.

Halálozások
Gildo, nyugatrómai politikus és hadvezér
Murong Pao, Kései Jen császára
Lan Han, Kései Jen császára
Vak Didümosz, keresztény teológus

Kapcsolódó cikkek
Államok vezetőinek listája 398-ban

Fordítás 

4. század
399



Események

Nyugat- és Keletrómai Birodalom
Flavius Mallius Theodorust és Flavius Eutropiust választják consulnak.
Tribigild, a Frígiában letelepedett osztrogótok parancsnoka fellázad, miután a konstantinápolyi udvarban nem az elvárt ceremóniával fogadták. Eutropius főminiszter Leo fővezért küldi ellene, majd miután az nem boldogul, a gót zsoldosvezért, Gainast nevezi ki a keletrómai hadak fővezérévé. Gainas azonban szövetkezik Tribigilddel és rábeszéli Arcadius császárt Eutropius lemondatására. Gainas csapataival befészkeli magát Konstantinápolyba, leváltatja a gótellenes tisztviselőket és kivégezteti a száműzött Eutropiust. Nyomására Arcadius engedélyezi hogy a gótok Trákiában telepedjenek le. 
A nyugatrómai Honorius császár bezáratja a gladiátoriskolákat.
Meghal Siricius pápa. Utódjául I. Anastasiust választják.

Szászánida Birodalom
IV. Bahrám királyt egy vadászaton eltalálja egy nyíl és halálosan megsebesül; feltehetően az elégedetlen arisztokraták gyilkolták meg. Utóda öccse, I. Jazdagird.

Kína
Fa-hszien az első kínai buddhista szerzetesként eljut Indiába hogy ott szent helyeket látogasson meg és szent szövegeket gyűjtsön. Utazásairól könyvet ír. 
Míg Murong Tö, a Déli Jen állam fejedelme hadjáraton van, Északi Jen árulás révén elfoglalja fővárosát. Az ország nélkül maradt Murong Tö megtámadja a Keleti Csin dinasztiát, meghódítja Csing tartományt (kb. a mai Santung középső és keleti része) és újjáalakítja államát.

Születések 
 január 19. – Szent Pulcheria bizánci császárnő

Halálozások 
 november 26. – Sziriciusz pápa
IV. Bahrám, szászánida király
Nintoku, japán császár
Eutropius, keletrómai politikus
Evagriosz Pontikosz, görög teológus
Szent Fabiola, keresztény aszkéta

Kapcsolódó cikkek
Államok vezetőinek listája 399-ben

Fordítás 

4. század
400



Események

Nyugatrómai- és Keletrómai Birodalom
Flavius Stilichót (nyugaton) és Flavius Aurelianust (keleten) választják consulnak.
Arcadius keletrómai császár feleségét, Aelia Eudoxiát formálisan is augusta rangra emeli. 
Konstantinápolyt hatalmába keríti a császár főparancsnoka, a gót Gainas és és zsoldosai. Templomot követel ariánus katonáinak, de Aranyszájú Szt. János pátriárka tanácsára Arcadius császár ezt megtagadja tőlük. Végül felkelés tör ki a gótok ellen, a zavargások során a polgárok legyilkolnak egy templomba menekülő 7 ezer gótot. Gainas a tengeren próbál menekülni, de a szintén gót Fravitta császári flottaparancsnok elsüllyeszti szedett-vedett hajóraját. Gainasnak sikerül megszöknie és maradék embereivel átkel a Dunán, ahol a hunok legyőzik a csapatát, Gainas fejét pedig Uldin király elküldi Arcadiusnak.    
Az első toledói zsinaton elítélik a priszcilliánus irányzatot.

Kína
Kései Csin megtámadja és annektálja Nyugati Csin államot; Csifu Kankuj fejedelem előbb Déli Liang államba menekül, majd attól tartva hogy meggyilkolják mégis megadja magát Kései Csinnek, ahol nemesi rangot és hadvezéri posztot kap. 
Meghal Lü Kuang, Kései Liang állam alapítója. Utódjául hivatalos feleségétől született fiát, Lü Saót nevezi meg, de az tehetségtelennek bizonyul. Legidősebb féltestvére, Lü Cuan fellázad ellene, Lü Sao pedig öngyilkos lesz.

Japán
Nintoku császár előző évi halála után fia, Ricsú foglalja el a trónt.

Születések
Flavius Ardabur Aspar, alán származású keletrómai hadvezér
Szozomenosz, görög egyháztörténetíró

Halálozások 
Gainas, gót származású keletrómai hadvezér

Kapcsolódó cikkek
Államok vezetőinek listája 400-ban

Fordítás 

4. század
401



Események

Nyugat- és Keletrómai Birodalom
Flavius Vincentiust (nyugaton) és Flavius Fravittát (keleten) választják consulnak. 
Arcadius keleti császár gazdag ajándékokat küld Uldin hun királynak, cserébe a lázadó Gainas fejéért és szövetséget köt a hunokkal.
A vandálok és az alánok Noricumban és Raetiában fosztogatnak. Stilicho nyugatrómai hadvezér ellenük vonul, mire a Balkánon ideiglenesen letelepedett vizigótok Alarik vezetésével betörnek Itáliába és ostrom alá veszik Honorius császárt Mediolanumban (Milánó). 
Meghal I. Anastasius pápa. Utóda I. Innocentius.

Kína
A Kései Jen állam császára, Murong Seng ellen hadvezérei összeesküvést szerveznek, de tervük kiderül és a császár 500 embert kivégeztet. Néhány nappal később a hadvezérek megrohanják a palotát és a harc közben Murong Seng halálos sebet kap. Utóda nagybátyja, Murong Hszi, aki viszonyt folytatott Murong Seng anyjával. 
A Kései Liang állam császárát, Lü Cuant egy lakoma során meggyilkolja unokatestvére, Lü Csao; a trónt ennek bátyja, Lü Lung foglalja el.

Születések 
 április 10. – II. Theodosius, keletrómai császár
 I. León, keletrómai császár († 474)
Ankó, japán császár

Halálozások 
 december 19. – I. Anastasius pápa
Murong Seng, Kései Jen császára
Lü Cuan, Kései Liang császára

Kapcsolódó cikkek
Államok vezetőinek listája 401-ben

Fordítás 

5. század